Андреја Стевановић
Андреја Стевановић (Крагујевац, 9. јул 1995) је српски кошаркаш. Игра на позицији бека.

Биографија 
Каријеру је започео у млађим категоријама крагујевачког Радничког. У августу 2013. потписао је и професионални уговор са Радничким, па је у дресу овог клуба током сезоне 2013/14. забележио и прве наступе у сениорској конкуренцији. Сезону 2014/15. провео је у Напретку из Алексинца. У сезони 2015/16. био је један од најзапаженијих играча чачанског Борца. У лето 2016. имао је позив Партизана, али је ипак одлучио да каријеру настави у екипи Динамика. Након одигране сезоне у Динамику, Стевановић је на позив тренера Мирослава Николића прешао у Партизан заједно са својим клупским другом Страхињом Гавриловићем. У Партизану није успео да се избори за већу минутажу па је 21. децембра 2017. споразумно раскинуо уговор са клубом. Вратио се затим у Динамик, у којем је био све до марта 2019. године када је споразумно раскинуо сарадњу са клубом. Вратио се затим у родни Крагујевац и потписао за ККК Раднички, члана Друге лиге Србије. Освајањем првог места у Другој лиги, Раднички је изборио повратак у Кошаркашку лигу Србије. Стевановић је током такмичарске 2020/21. у Кошаркашкој лиги Србије бележио 23,3 поена по мечу па је добио награду за најбољег стрелца лиге. У септембру 2021. је потписао уговор са француским друголигашем Евреом. У фебруару 2022. је потписао за Ловћен.

Референце

Спољашње везе 
 Профил играча на сајту Евробаскет

Рођени 1995.
Спортисти из Крагујевца
Српски кошаркаши
Бек шутери
Кошаркаши чачанског Борца
Кошаркаши КК Раднички Крагујевац
Кошаркаши Динамика
Кошаркаши Партизана
Кошаркаши Ловћена